ฐาปกรณ์ ดิษยนันทน์

ฐาปกรณ์ ดิษยนันทน์ ชื่อเล่น โอ๋ (เกิด 20 สิงหาคม พ.ศ. 2499)  เริ่มจากการเป็นนักแสดงละครประจำค่ายกันตนา โดยเริ่มจากละครเรื่อง "บาปบริสุทธิ์" และมีผลงานโด่งดังในบทนำจากละครเรื่อง "เจ้าซอใจซื่อ", "โผน กิ่งเพชร" ทางช่อง 5 และบทตำรวจในละครเรื่อง "ตี๋ใหญ่" ปัจจุบันยังคงรับงานแสดง กับเป็นพิธีกรรายการต่างๆ, ผู้กำกับการแสดงกันตนา มูพวี่ ทาวน์ (2002) จำกัด รวมทั้งเป็นอาจารย์พิเศษและผู้อำนวยการบริษัท กันตนา เทรนนิ่ง เซ็นเตอร์ 
ฐาปกรณ์ ได้รับปริญญาศิลปศาสตร์มหาบัณฑิตกิตติมศักดิ์ สภามหาวิทยาลัยเทคโนโลยีราชมงคลสุวรรณภูมิจากสมเด็จพระเทพรัตนราชสุดาฯ สยามบรมราชกุมารี เมื่อวันพฤหัสบดีที่ 29 พฤศจิกายน พ.ศ. 2555 ณ มหาวิทยาลัยเทคโนโลยีราชมงคลธัญบุรี ในฐานะผู้อำนวยการบริษัท กันตนา เทรนนิ่ง เซ็นเตอร์ ซึ่งได้รับรองจากกระทรวงศึกษาธิการ เป็นผู้อุทิศตนบำเพ็ญประโยชน์ถ่ายทอดความรู้ความสามารถ และประสบการณ์ด้านงานแสดง งานบันเทิง เพื่อพัฒนาบุคลากรและอาชีพนักแสดงที่มีคุณภาพ รวมทั้งเป็นผู้ผลิตและใช้อุปกรณ์ถ่ายภาพและตัดต่อภาพเพื่อการถ่ายทำ ผลิตแอนิเมชั่น มัลติมีเดีย รวมทั้งฉากในการสร้างละครและภาพยนตร์ที่ทันสมัยและมีคุณภาพ 
ฐาปกรณ์ สมรสกับ จิตรลดา ดิษยนันทน์ (ชื่อเล่น ตุ๊กตา นามสกุลเดิม กัลย์จาฤก) ลูกสาวของผู้จัดตั้งค่ายกันตนา ประดิษฐ์ กัลย์จาฤก และมีลูกสาว 1 คน คือ ดิษย์ลดา ดิษยนันทน์ (สตางค์) กับลูกชายอีก 1 คน คือ ดิษย์กรณ์ ดิษยนันทน์ (เวลล์ หรือที่รู้จักกันในนามของ มิสเตอร์ดี) ปัจจุบันยังคงรับงานแสดงละคร ผู้กำกับการแสดง พิธีกรรายการเรื่องจริงผ่านจอ และเป็นอาจารย์สอนการแสดง และบริหารงานตำแหน่งผู้อำนวยการบริษัท กันตนา เทรนนิ่ง เซ็นเตอร์ รวมทั้งเป็นอุปนายกสมาคมผู้นิยมพระเครื่องพระบูชาไทย

**ผลงาน**

**ละครโทรทัศน์**
 2523 บาปบริสุทธิ์ ช่อง 5- 2524 แฝดล่องหน ช่อง 7- 2525 สุสานคนเป็น ช่อง 7- 2525 แม่เปียดื้อ  ช่อง 7 - 2525 จอมเกเร ช่อง 7- 2525 ม่าเหมี่ยว ช่อง 7- 2525 เจ้าซอใจซื่อ ช่อง 5- 2526 เลื่อมสลับลาย ช่อง 7- 2526 ทิมมวยไทย ช่อง 5- 2526 สวนทางเถื่อน ช่อง 5- 2527 วัยแกร่ง ช่อง 7 - 2527 เหล็กน้ำพี้ (ละครโทรทัศน์) ช่อง 5- 2527 ซีอุย ช่อง 5- 2528 ลูกแม่ ช่อง 7- 2528 เกาะมหัศจรรย์ ช่อง 7- 2528 ตี๋ใหญ่ ช่อง 5- 2528 อสูรกาย ช่อง 5- 2529 วัยซน ช่อง 7 - 2530 สารวัตรเถื่อน ช่อง 7- 2530 กว่าจะสวมหมวกขาว ช่อง 7- 2530 ซูซี่ ซิงซิง ช่อง 5- 2531 แชมป์ชีวิต ช่อง 7- 2532 สมการวัย ช่อง 7- 2533 ขมิ้นกับปูน ช่อง 7- 2534 เชลยศักดิ์ ช่อง 7- 2534 พระสุริโยทัย ช่อง 5- 2535 ทายาทอสูร ช่อง 5- 2536 บ้านไร่ริมธาร ช่อง 5- 2536 น้ำเซาะทราย ช่อง 7- 2536 บ้านผีเพี้ยน ช่อง 7- 2536 วัยฝันวันรัก ช่อง 7- 2537 คุณเลือกได้ ช่อง 7- 2538 ผู้ชายไม้ประดับ ช่อง 7- 2538 เสราดารัล ช่อง 7- 2538 เท้งเต้ง ช่อง 5- 2538 เมื่อหมอกสลาย ช่อง 7- 2539 นายขนมต้ม ช่อง 7- 2539 ฉก.เสือดำ ถล่มหินแตก ช่อง 5 (รับเชิญ)- 2540 มอม ช่อง 5- 2542 หนึ่งในดวงใจคือเธอ ช่อง 5- 2542 เจ้าสาวของอานนท์ ช่อง 5 - 2544 ดาวหลงฟ้า ภูผาสีเงิน ช่อง 7 - 2546 คุณแจ๋วกะเพราไก่ คุณชายไข่ดาว ช่อง 7- 2546 ห้องหุ่น ช่อง 7- 2547 ฟ้าใหม่ ช่อง 7- 2549 อนันตาลัย ช่อง ITV- 2549 แก่นกะลา ช่อง 7- 2549 สายน้ำสามชีวิต ช่อง 7- 2550 เขาหาว่าหนูเป็นเจ้าหญิง ช่อง 7- 2550 หนุ่มผมยาวสาวโปงลาง ช่อง 7- 2551 เพลงดินกลิ่นดาว ช่อง 7- 2551 ศิลามณี ช่อง 7- 2552 แม่หญิง ช่อง 7- 2552 วงเวียนหัวใจ ช่อง 7- 2553 เรือนซ่อนรัก ช่อง 7 (รับเชิญ)- 2553 ด้วยแรงอธิษฐาน ช่อง 7- 2554 นางฟ้ากับมาเฟีย ช่อง 7- 2554 ลิลลี่สีกุหลาบ ช่อง 7- 2554 ป่านางเสือ ช่อง 7

**ละครเฉลิมพระเกียรติ**

**ภาพยนตร์**
 2524 หัวใจขายฝาก

**โฆษณา**
 เบอร์กาม็อต- กล้องวงจรปิด วาตาชิ- พื้นปูกระบะ แมกซ์ลายเนอร์

**พิธีกร**
 2531 ท้าพิสูจน์ ช่อง 7- 2551 - ปัจจุบัน เรื่องจริงผ่านจอ ช่อง 7- 2553 บัลลังก์คนดี ช่อง 5- 2554 ตามรอยตำนาน ช่อง Miracle

**กำกับการแสดง**
 2527 คนทะเล ช่อง 5- 2528 แม่น้ำ ช่อง 5- 2528 อสูรกาย ช่อง 5  - 2529 ยายหนูลูกพ่อ ช่อง 7- 2529 ขบวนการนกกางเขน ช่อง 7- 2530 กว่าจะสวมหมวกขาว ช่อง 7- 2531 บ้านของพรุ่งนี้ ช่อง 7- 2532 สมการวัย ช่อง 7- 2532 ปีศาจในโลงศพ ช่อง 5- 2533 ข้าวนอกนา ช่อง 7- 2535 บ้านผีเพี้ยน ช่อง 7- 2535 พ่อบ้านเมียเผลอ ช่อง 5- 2535 อรุณสวัสดิ์ ช่อง 7- 2536 น้ำเซาะทราย ช่อง 7- 2536 บ้านไร่ริมธาร ช่อง 5- 2537 เกมเกียรติยศ ช่อง 5- 2538 ขอหมอนใบนั้นที่เธอฝันยามหนุน ช่อง 7- 2542 วิมานเมขลา ช่อง 7- 2542 สะพานดาว ช่อง 7- 2542 เจ้าสาวของอานนท์ ช่อง 5 (แต่โอนให้ รุจน์ รณภพ กำกับแทน)- 2543 มิติใหม่หัวใจเดิม ช่อง 7- 2543 มนต์มายา ช่อง 7- 2543 หัวใจสองภาค ช่อง 7- 2543 สายธารหัวใจ ช่อง 7- 2544 ดาวหลงฟ้า ภูผาสีเงิน ช่อง 7 (ร่วมกับ นิรัตติศัย กัลย์จาฤก)- 2544 เงาปริศนา ช่อง 7- 2545 หัวใจไกลปืนเที่ยง ช่อง 7- 2545 ยอดรักร้อยล้าน ช่อง 7- 2546 คุณแจ๋วกะเพราไก่ คุณชายไข่ดาว ช่อง 7 - 2546 แดนซ์ไม่เซ่อเลยเจอรัก ช่อง 7- 2546 ขายตรงส่งรัก ช่อง 7- 2546 พ่อบ้านเมียเผลอ ช่อง ไอทีวี- 2547 วัยซนคนมหัศจรรย์ ช่อง ไอทีวี- 2548 แก๊งสืบ 07 ช่อง 7- 2550 เกิร์ลคัพ รับหัวใจใส่ประตู ช่อง 7- 2550 หนุ่มผมยาวสาวโปงลาง ช่อง 7- 2550 นะโม ฮีโร่ผู้น่ารัก ช่อง ไทยพีบีเอส- 2551 รายากูนิง ช่อง ไทยพีบีเอส- 2553 เพื่อนซ่า เทวดาจิ๋ว ช่อง 7- 2553 นิทานทะลุมิติ ช่อง 7- 2553 เทพบุตรมายา เทพธิดาจำแลง ช่อง 7 (แต่โอนให้ อินทนนท์ รัตนากาญจน์ กำกับแทน)

**รางวัล**
 2525 รางวัลทีวีตุ๊กตาทองมหาชนในฐานะผู้แสดงทีวียอดนิยมที่ 2 ฝ่ายชาย จากละครเรื่อง "เจ้าซอใจซื่อ" (ช่อง 5)

**อ้างอิง**
หมวดหมู่:บุคคลจากอำเภอเถิน
หมวดหมู่:บุคคลจากโรงเรียนทวีธาภิเศก
หมวดหมู่:นักแสดงชายชาวไทย
หมวดหมู่:พิธีกรชาวไทย
หมวดหมู่:ผู้จัดละครชาวไทย
หมวดหมู่:ผู้กำกับละครโทรทัศน์ชาวไทย
หมวดหมู่:นักแสดงจากจังหวัดลำปาง